Up-23/05
Natisni
Opravilna št.:
Up-23/05
Datum odločitve:
6. 12. 2006
ECLI:
ECLI:SI:USRS:2006:Up.23.05
Akt:
Ustavna pritožba zoper sklep Okrožnega sodišča v Novi Gorici št. K 51/96 z dne 8. 11. 2004
Izrek:
Ustavna pritožba zoper sklep Okrožnega sodišča v Novi Gorici št. K 51/96 z dne 8. 11. 2004 se zavrže.
Evidenčni stavek:
Pritožnik z ustavno pritožbo izpodbija sklep, s katerim je senat prvostopenjskega sodišča zavrgel njegov predlog za prenos krajevne pristojnosti. Navaja, da je o njegovem predlogu odločil nepristojni organ, saj bi bilo za odločitev o predlogu edino pristojno Vrhovno sodišče.
Ker je sodišče v postopku na prvi stopnji, v katerem je bil izdan izpodbijani sklep, pritožniku že izreklo sodbo, morebitna ugoditev ustavni pritožbi pritožnikovega pravnega položaja ne bi mogla izboljšati. Ustavno sodišče je ustavno pritožbo zavrglo, ker pritožnik ne izkazuje več pravnega interesa za odločitev o njej.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.2 - Ustavno sodstvo - Postopek - Procesne predpostavke v postopku ustavne pritožbe - Pravni interes za vložitev ustavne pritožbe.
1.4.10.6.1 - Ustavno sodstvo - Postopek - Vmesni postopki - Izločitev sodnika - Izločitev na zahtevo sodnika.
Pravna podlaga:
Člen 50.1, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
10. 1. 2005
Vrsta odločitve:
sklep
Vrsta rešitve:
zavrženje
Dokument:
US26829
Dokument v PDF obliki:
Up-23-05.pdf
116 KB
Prenesite datoteko
Up-23/05-9
6. 12. 2006
SKLEP
Ustavno sodišče je v postopku za preizkus ustavne pritožbe, ki jo je vložil A. A. iz Ž., na seji senata 30. novembra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Okrožnega sodišča v Novi Gorici št. K 51/96 z dne 8. 11. 2004 se zavrže.
O b r a z l o ž i t e v
1. Pritožnik z ustavno pritožbo izpodbija sklep, s katerim je senat Okrožnega sodišča zavrgel njegov predlog za prenos krajevne pristojnosti. Navaja, da je o njegovem predlogu odločil nepristojni organ, saj bi lahko kot pristojno o predlogu odločilo le Vrhovno sodišče. Sodišče naj bi pri zavrženju predloga s sklicevanjem na peti odstavek 42. člena Zakona o kazenskem postopku (Uradni list RS, št. 63/94 in nasl. – ZKP) nedopustno uporabilo analogijo. Zatrjuje kršitev pravic iz 14., 22., 23. in 25. člena Ustave in pravice do poštenega sojenja. Predlaga, naj Ustavno sodišče sprejme ustavno pritožbo v obravnavo in izpodbijani sklep razveljavi ali odpravi.
2. Po prvem odstavku 50. člena Zakona o Ustavnem sodišču (v nadaljevanju ZUstS) lahko vsakdo ob pogojih, ki jih določa ta zakon, vloži pri Ustavnem sodišču ustavno pritožbo, če meni , da mu je s posamičnim aktom državnega organa, organa lokalne skupnosti ali nosilca javnih pooblastil kršena človekova pravica ali temeljna svoboščina. Eden od pogojev za vložitev ustavne pritožbe in za odločitev o njej je obstoj pravnega interesa. Pritožnik mora za verjetno izkazati, da bi ugoditev ustavni pritožbi pomenila zanj pravno korist, ki je brez tega ne bi mogel doseči, kar pomeni izboljšanje njegovega pravnega položaja.
3. Iz dopisa Okrožnega sodišča v Novi Gorici z dne 13. 11. 2006 izhaja, da je to sodišče v postopku na prvi stopnji, v katerem je bil izdan izpodbijani sklep, pritožniku že izreklo sodbo. Morebitna ugoditev ustavni pritožbi zato pritožnikovega pravnega položaja ne bi mogla izboljšati. Ustavno sodišče je zato ustavno pritožbo zavrglo.
4. Senat Ustavnega sodišča je sprejel ta sklep na podlagi prvega odstavka 55. člena v zvezi s prvim odstavkom 50. člena ZUstS v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča, razen sodnicama mag. Mariji Krisper Kramberger in Milojki Modrijan, ki sta bili izločeni. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer